“ક્યાં છો તમે?? તમે કાઈ સાંભળ્યું??? જય ભાઈ રાતના ચાર વાગ્યે અવસાન પામ્યા છે. સોનલે તો મને ફોન નથી કર્યો પણ ભોળા ભાઈનો ફોન હતો. અને કેતા તા કે જયને લોહીનું કેન્સર હતું. કોઈને એણે વાત નહોતી કરી .મુંબઈ દર મહીને લોહી બદલાવવા જય ભાઈ જતા હતા. કેન્સર વધી ગયું હતું ,અઠવાડિયે અઠવાડિયે લોહી બદલવાનું હતું. જય ભાઈને રાતે લોહીની ઉલટી થઇ અને ડોકટર આવ્યા ને એણે બધું કીધું ડોકટરને ખબર હતી પણ જય ભાઈએ કોઈને નહિ કહેવાના સોગંધ આપ્યા હતા. ભોળા બાપા અને આપણા બાપુજી દેશમાંથી નીકળી ગયા છે તમે ઘરે આવો સાંજે પાંચ વાગ્યે એમની અંતિમયાત્રા નીકળશે!!”